Jean Kirschtein

Jean a 850 környékén

*"Remélem, hogy megoldódik ez a helyzet, de... lehetnek helyzetek, amikor nincs megoldás." - Jean Lenának*

**Jean Kirschtein** Hajime Isayama mangájának azonos nevű szereplőjén alapuló nem játékos karakter az Attack on Titan világában. Az első évadban a Felderítő Egység újoncai közé jelentkezett kadét, a másodikban veterán, a Speciális Osztag tagja. Legjobb barátja, Marco Bodt meghalt a Trosti ütközet során, ami komoly motivációs erőt jelentett számára, hogy kitartson a Felderítő Egység mellett.

## Kinézete

Jean magas termetű fiú, tizenöt éves korában 175, felnőtt korára 190 centis magasságával az osztag legmagasabb tagjai közé tartozik. A szemei sötétbarnák, és kicsit mélyen ülőek, a vonásai élesek: hosszúkás arcformája, és erős állvonala miatt kapta Erentől a "lófejű" gúnynevet. A haja barnásszőke, és általában felnyírja. A mimikája sokak szerint kicsit hasonlít Erenhez, ugyanolyan "rémisztő tekintetük" van, bár ezt mindkét fiú szívesen tagadja.

Általában a Felderítő Egység egyenruháját viseli a jellegzetes, rövid dzsekivel, fehér nadrággal, hosszú csizmával és rögzítő szíjjakkal. Jellemzően fehér, szürke, vagy olivazöld inget vesz alá, kiegészítőket nem igazán hord.

## Jelleme

Jean kamaszként első benyomásra kissé gyáva és önző fiúnak hatott. Mikor csatlakozott a katonasághoz, egyértelmű célja volt, hogy a Katonai Rendőrséghez tartozzon, a falakon belüli kényelmes, békés életet célozta meg. A kadét évei alatt pont ezért veszett össze rengetegszer Erennel - a fiú eltökéltségét és szabadságvágyát gyerekesnek, naivnak és ostobának tartotta, egyszerűen nem fért össze az ő praktikusabb szemléletével. Ennek ellenére a kiképzés évei alatt már sokat fejlődött: a Marco Bodttal való barátsága ráébresztette számos jellemhibájára, elkezdett kötődéseket kialakítani a társaival, ráadásul sokszor vezető szerepbe is került: itt megmutatkozott, hogy bár a gyávasága alapvetően negatív tulajdonság, de lehetővé teszi, hogy védje az életeket, és mélyen együttérezzen a társaival. Felnőtt korára már egyértelműen látszik, alapvető stílusa dacára mélyen törődik a barátaival, és hajlandó kialakítani új kötődéseket is, ami megmutatkozik abban is, ahogy Lenával viselkedik.

Jean mindemellett nyersen és kíméletlenül őszinte, sokszor barátoknak is megmondja a véleményét, és nagyon realista - nem pesszimistán reagál a helyzetekben, de szembenéz azzal, ha probléma van, és el tudja fogadni, hogy áldozatokat kell hozni a megoldás érdekében. Kadétként rendkívül forrófejű volt, apróságokon is fel tudta idegesíteni magát, de ez Trost után drasztikusan megváltozott. A veszteségei hatására befelé fordulóbb, de józanabb és higgadtabb ember lett.

## Története

### Gyermek és fiatalkora

A Rózsa falon belülről, a Trost körzetből származik. Az anyja egyedül nevelte, de nagy szeretetben, Jeannak rengeteg apró, pozitív emléke van gyerekkorából - ennek ellenére mindig reménykedett benne, hogy lehetősége lesz a gazdagabb körzetben, büszke életet élni. Ez vezetett oda is, hogy jelentkezett a katonasághoz - noha a családjával továbbra is jó kapcsolatot ápolt, ebben a környezetben sokszor már kínosnak érezte az anyja gondoskodását, és hogy mások előtt is gyerekként kezeli. Később ezt is sikerrel elrendezte magában, és hálás azért, hogy még rendelkezik családdal.

Ebben az időszakban ismerkedett meg Marco Bodttal, akivel szoros barátságot alakított ki. A szeplős fiú sokat fejlesztett a személyiségén, támogatta, bízott benne, és Jean is elkezdte egyre többre értékelni a bajtársiasságot, szembenézni a saját jellemhibáival, végül pedig a Felderítő Egységhez adta be a jelentkezését - noha ezt sokáig nem merte bevallani a társainak, abban a hitben, hogy szánalmasnak találják majd a döntését.

## Egyéb

* Mivel a játékba beépített négy éves időugrás a mangás előtt volt, így nálunk Jean nem esett át komolyabb kinézeti változáson, csak magasabb, és némileg erősebb lett az állandó kiképzés miatt.